ระเบียบคณะกรรมการบริหารกองทุนความปลอดภัย อาชีวอนามัยระเบียบคณะกรรมการบริหารกองทุนความปลอดภัยอาชีวอนามัยและสภาพแวดล้อมในการทำงานว่าด้วยหลักเกณฑ์ วิธีการและเงื่อนไขการให้เงินช่วยเหลือและเงินอุดหนุนการขอเงินช่วยเหลือและเงินอุดหนุนการอนุมัติเงินทดรองจ่าย การขอเงินทดรองจ่ายการให้กู้ยืมเงินและการชำระเงินคืนแก่กองทุนความปลอดภัย อาชีวอนามัยและสภาพแวดล้อมในการทำงานพ.ศ. ๒๕๕๖ อาศัยอำนาจตามความในมาตรา ๕๐ (๔)แห่งพระราชบัญญัติความปลอดภัย อาชีวอนามัยและสภาพแวดล้อมในการทำงาน พ.ศ. ๒๕๕๔คณะกรรมการบริหารกองทุนความปลอดภัย อาชีวอนามัย และสภาพแวดล้อมในการทำงานจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการบริหารกองทุนความปลอดภัยอาชีวอนามัยและสภาพแวดล้อมในการทำงาน ว่าด้วยหลักเกณฑ์ วิธีการและเงื่อนไขการให้เงินช่วยเหลือและเงินอุดหนุน การขอเงินช่วยเหลือและเงินอุดหนุนการอนุมัติเงินทดรองจ่าย การขอเงินทดรองจ่าย การให้กู้ยืมเงินและการชำระเงินคืนแก่กองทุนความปลอดภัย อาชีวอนามัย และสภาพแวดล้อมในการทำงาน พ.ศ.๒๕๕๖ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้นายจ้าง หมายความว่า นายจ้างตามกฎหมายว่าด้วยการคุ้มครองแรงงานและให้หมายความรวมถึงผู้ประกอบกิจการซึ่งยอมให้บุคคลหนึ่งบุคคลใดมาทำงานหรือทำผลประโยชน์ให้แก่หรือในสถานประกอบกิจการไม่ว่าการทำงานหรือการทำผลประโยชน์นั้นจะเป็นส่วนหนึ่งส่วนใดหรือทั้งหมดในกระบวนการผลิตหรือธุรกิจในความรับผิดชอบของผู้ประกอบกิจการนั้นหรือไม่ก็ตามเงินช่วยเหลือและเงินอุดหนุน หมายความว่าเงินกองทุนหรือดอกผลของเงินกองทุนที่จ่ายเพื่อช่วยเหลือและอุดหนุนในดำเนินการตามมาตรา๔๖ (๑) (๒) (๓) และ (๔) แห่งพระราชบัญญัติเงินให้กู้ยืม หมายความว่าเงินกองทุนที่จ่ายให้นายจ้างกู้ยืมเพื่อแก้ไขสภาพความไม่ปลอดภัยหรือเพื่อป้องกันการเกิดอุบัติเหตุและโรคอันเนื่องจากการทำงานตามมาตรา ๔๖ (๕) แห่งพระราชบัญญัติเงินทดรองจ่าย หมายความว่าเงินกองทุนที่จ่ายเป็นเงินทดรองจ่ายในการดำเนินการตามมาตรา ๔๖ (๖)แห่งพระราชบัญญัติกองทุน หมายความว่า กองทุนความปลอดภัย อาชีวอนามัยและสภาพแวดล้อมในการทำงานคณะกรรมการ หมายความว่าคณะกรรมการบริหารกองทุนความปลอดภัย อาชีวอนามัย และสภาพแวดล้อมในการทำงานพระราชบัญญัติ หมายความว่าพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. ๒๕๕๔อธิบดี หมายความว่าอธิบดีกรมสวัสดิการและคุ้มครองแรงงานข้อ๔ หลักเกณฑ์และวิธีปฏิบัติที่ไม่ได้กำหนดไว้ในระเบียบนี้ให้ปฏิบัติตามกฎหมาย ระเบียบ ข้อบังคับ หรือคำสั่งของทางราชการโดยอนุโลมข้อ๕ ให้อธิบดีรักษาการตามระเบียบนี้และให้มีอำนาจวินิจฉัยตีความปัญหาเกี่ยวกับการปฏิบัติตามระเบียบนี้หมวด ๑ทั่วไป ข้อ๖ เงินกองทุนต้องใช้จ่ายเพื่อกิจการตามมาตรา๔๖ แห่งพระราชบัญญัติ ดังต่อไปนี้(๑)การรณรงค์ส่งเสริมความปลอดภัย อาชีวอนามัยและสภาพแวดล้อมในการทำงานและการพัฒนาแก้ไขและบริหารงานความปลอดภัย อาชีวอนามัย และสภาพแวดล้อมในการทำงานโดยความเห็นชอบของคณะกรรมการ(๒)ช่วยเหลือและอุดหนุนหน่วยงานของรัฐ สมาคม มูลนิธิ องค์กรเอกชน หรือบุคคล ที่เสนอโครงการหรือแผนงานในการดำเนินการส่งเสริมสนับสนุนการศึกษาวิจัยและการพัฒนางานด้านความปลอดภัยอาชีวอนามัยและสภาพแวดล้อมในการทำงาน(๓)ค่าใช้จ่ายในการบริหารกองทุนและตามมาตรา ๓๐ แห่งพระราชบัญญัติ(๔)สนับสนุนการดำเนินงานของสถาบันส่งเสริมความปลอดภัย อาชีวอนามัยและสภาพแวดล้อมในการทำงานตามความเหมาะสมเป็นรายปี(๕)ให้นายจ้างกู้ยืมเพื่อแก้ไขสภาพความไม่ปลอดภัย หรือเพื่อป้องกันการเกิดอุบัติเหตุและโรคอันเนื่องจากการทำงาน(๖)เงินทดรองจ่ายในการดำเนินการตามมาตรา ๓๗ แห่งพระราชบัญญัติการจัดสรรเงินกองทุนให้เป็นไปตามหลักเกณฑ์วิธีการ และเงื่อนไขที่คณะกรรมการประกาศกำหนดตามมาตรา ๔๖ วรรคสองแห่งพระราชบัญญัติหมวด ๒หลักเกณฑ์และวิธีการยื่นคำขอรับเงินกองทุน ข้อ๗ ผู้มีสิทธิยื่นคำขอรับเงินกองทุนได้แก่(๑)หน่วยงานหรือบุคคลโดยความเห็นชอบของคณะกรรมการ เป็นผู้มีสิทธิยื่นคำขอตามข้อ ๖ (๑)(๒)หน่วยงานของรัฐ สมาคม มูลนิธิ องค์กรเอกชน หรือบุคคล เป็นผู้มีสิทธิยื่นคำขอตามข้อ๖ (๒)(๓)กรมสวัสดิการและคุ้มครองแรงงาน เป็นผู้มีสิทธิยื่นคำขอตามข้อ ๖ (๓)(๔)สถาบันส่งเสริมความปลอดภัย อาชีวอนามัย และสภาพแวดล้อมในการทำงานเป็นผู้มีสิทธิยื่นคำขอตามข้อ ๖ (๔)(๕)นายจ้าง เป็นผู้มีสิทธิยื่นคำขอตามข้อ ๖ (๕)(๖)กรมสวัสดิการและคุ้มครองแรงงาน เป็นผู้มีสิทธิยื่นคำขอตามข้อ ๖ (๖)ข้อ๘ การยื่นคำขอรับเงินกองทุนตามข้อ ๖ให้ยื่นคำขอตามแบบคำขอที่แนบท้ายระเบียบนี้พร้อมเอกสาร ดังต่อไปนี้(๑)กรณีบุคคลธรรมดา(ก)สำเนาบัตรประจำตัวประชาชน และสำเนาทะเบียนบ้านของผู้ยื่นคำขอ(ข)สำเนาหนังสือจดทะเบียนพาณิชย์และเอกสารการจดทะเบียนภาษีมูลค่าเพิ่ม (ถ้ามี)(ค)เอกสารอื่นตามที่คณะกรรมการกำหนด(ง)หนังสือมอบอำนาจซึ่งปิดอากรแสตมป์ตามกฎหมายในกรณีที่มีการมอบอำนาจสำเนาเอกสารที่นำมาประกอบการยื่นคำขอผู้ยื่นจะต้องรับรองสำเนาทุกฉบับ(๒)กรณีนิติบุคคล(ก)สำเนาหนังสือรับรองแสดงการจดทะเบียนเป็นนิติบุคคล(ข)สำเนาเอกสารการจดทะเบียนภาษีมูลค่าเพิ่ม (ถ้ามี)(ค)สำเนาบัตรประจำตัวประชาชน และสำเนาทะเบียนบ้านของผู้มีอำนาจกระทำการแทนนิติบุคคล(ง)เอกสารอื่นตามที่คณะกรรมการกำหนด(จ)หนังสือมอบอำนาจซึ่งปิดอากรแสตมป์ตามกฎหมายในกรณีที่มีการมอบอำนาจสำเนาเอกสารที่นำมาประกอบการยื่นคำขอต้องให้ผู้มีอำนาจกระทำการแทนนิติบุคคลหรือผู้รับมอบอำนาจเป็นผู้รับรองสำเนาพร้อมทั้งประทับตราทุกฉบับข้อ๙ การยื่นคำขอรับเงินกองทุนตามข้อ ๖ให้ยื่น ณ สถานที่ ดังต่อไปนี้(๑)กรณีการขอรับเงินกองทุนตามข้อ ๖ (๑) (๒) และ (๕) ในกรุงเทพมหานครให้ยื่นต่อสำนักความปลอดภัยแรงงานกรมสวัสดิการและคุ้มครองแรงงานและในจังหวัดอื่นให้ยื่นต่อสำนักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่(๒)กรณีการขอรับเงินกองทุนตามข้อ ๖ (๓) (๔) และ (๖) ให้ยื่นต่อสำนักความปลอดภัยแรงงานกรมสวัสดิการและคุ้มครองแรงงานส่วนที่ ๑เงินช่วยเหลือและเงินอุดหนุน ข้อ๑๐ การขอรับเงินกองทุนตามข้อ ๖ (๑)(๒) (๓) และ (๔) ให้ยื่นเอกสารตามข้อ ๘ พร้อมเอกสาร ดังต่อไปนี้(ก)วัตถุประสงค์และเป้าหมาย(ข)แผนการดำเนินงาน(ค)จำนวนเงินช่วยเหลือและเงินอุดหนุน(ง)ประโยชน์ที่คาดว่าจะได้รับจากการดำเนินงานข้อ๑๑ ในกรณีที่ผู้ได้รับการจัดสรรเงินกองทุนตามข้อ๖ (๑) (๒) (๓) และ (๔)ไม่ดำเนินการตามแผนการดำเนินงานภายในสามสิบวันนับแต่วันที่ได้รับเงินหรือเปลี่ยนวัตถุประสงค์ในการดำเนินงาน คณะกรรมการมีอำนาจเรียกคืนเงินที่ให้การช่วยเหลือและอุดหนุนหรือสั่งระงับการให้การช่วยเหลือและอุดหนุนตามที่เห็นสมควร แล้วแต่กรณีส่วนที่ ๒เงินกู้ยืม ข้อ๑๒ การยื่นคำขอกู้เงินตามข้อ ๖ (๕)ให้ยื่นเอกสารตามข้อ ๘พร้อมหลักทรัพย์ค้ำประกันและโครงการหรือแผนงานซึ่งมีรายละเอียดประกอบด้วย(ก)วัตถุประสงค์และเป้าหมาย(ข)แผนการดำเนินงาน(ค)แผนการส่งเงินคืน(ง)จำนวนเงินกู้ยืม(จ)ประโยชน์ที่คาดว่าจะได้รับจากการดำเนินงานข้อ๑๓ ในกรณีที่ผู้ได้รับการจัดสรรเงินกู้ยืมตามข้อ๖ (๕) ไม่ดำเนินการตามที่ยื่นคำขอภายในสามสิบวันนับแต่วันที่ได้รับเงินหรือไม่ได้ดำเนินการตามวัตถุประสงค์ของโครงการหรือแผนงานที่ขอกู้ผู้ได้รับการจัดสรรเงินกู้ยืมต้องเสียเบี้ยปรับเพราะเหตุผิดสัญญาในอัตราร้อยละเจ็ดจุดห้าต่อปีของวงเงินกู้ยืมที่ได้รับอนุมัตินับแต่วันที่มีการผิดสัญญาส่วนที่ ๓เงินทดรองจ่าย ข้อ๑๔ การยื่นคำขอเงินทดรองจ่ายตามข้อ ๖(๖) ให้ยื่นคำขอตามแบบคำขอที่แนบท้ายระเบียบพร้อมเอกสาร ดังต่อไปนี้(๑)สำเนาคำสั่งอธิบดีหรือผู้ซึ่งอธิบดีมอบหมายให้ดำเนินการจัดการแก้ไขเพื่อให้เป็นไปตามคำสั่งของพนักงานตรวจความปลอดภัยตามมาตรา๓๗ แห่งพระราชบัญญัติ(๒)รายละเอียดค่าใช้จ่ายในการดำเนินการตามคำสั่ง เช่นแผนปรับปรุงแก้ไขสภาพความไม่ปลอดภัยระยะเวลาการดำเนินงาน(๓)จำนวนเงินทดรองจ่ายข้อ๑๕ ในกรณีที่ผู้ได้รับการจัดสรรเงินทดรองจ่ายตามข้อ๖ (๖) ไม่ดำเนินการตามที่ยื่นคำขอภายในสามสิบวันนับแต่วันที่ได้รับเงินหรือเปลี่ยนวัตถุประสงค์ในการดำเนินงานคณะกรรมการมีอำนาจเรียกคืนเงินที่ให้การจัดสรรคืนหมวด ๓การพิจารณาอนุมัติเงินกองทุน ส่วนที่ ๑เงินช่วยเหลือและเงินอุดหนุน ข้อ๑๖ การพิจารณาอนุมัติเงินกองทุนตามข้อ๖ (๑) (๒) (๓) และ (๔) ให้พิจารณาตามหลักเกณฑ์ ดังนี้(๑)วัตถุประสงค์และความเป็นไปได้ของโครงการหรือแผนงาน(๒)ความชัดเจนของแผนการดำเนินงาน(๓)ประโยชน์ที่คาดว่าจะได้รับจากการดำเนินงาน(๔)อื่น ๆ ตามที่คณะกรรมการเห็นสมควรเมื่อคณะกรรมการมีมติให้แจ้งผลการพิจารณาแก่ผู้ยื่นคำขอรับเงินกองทุนเป็นหนังสือภายในสิบห้าวันนับแต่วันที่คณะกรรมการมีมติข้อ๑๗ ก่อนการจ่ายเงินกรณีผู้ได้รับการอนุมัติการจ่ายเงินกองทุนตามข้อ๑๖ ที่มิได้เป็นหน่วยงานของรัฐให้กรมสวัสดิการและคุ้มครองแรงงานจัดทำหลักฐานตามแบบที่คณะกรรมการกำหนดส่วนที่ ๒เงินกู้ยืม ข้อ๑๘ การพิจารณาอนุมัติเงินกองทุนตามข้อ๖ (๕) ให้พิจารณาตามหลักเกณฑ์ ดังนี้(๑)วัตถุประสงค์และความเป็นไปได้ของโครงการหรือแผนงานที่ขอกู้(๒)ความสามารถในการชำระเงินกู้คืนของนายจ้างผู้กู้ โดยพิจารณาจากสถานะทางการเงิน(๓)หลักทรัพย์ค้ำประกันในการกู้(๔)อื่น ๆ ตามที่คณะกรรมการเห็นสมควรข้อ๑๙ วงเงินกู้ยืม ระยะเวลาการให้กู้อัตราดอกเบี้ย ค่าปรับ ระยะเวลาการปลอดการชำระคืนเงินต้นระยะเวลาการยกเว้นดอกเบี้ย ระยะเวลาการชำระคืนเงินกู้และประเภทของหลักทรัพย์ค้ำประกันในการกู้ให้เป็นไปตามประกาศของคณะกรรมการเมื่อคณะกรรมการมีมติให้แจ้งผลการพิจารณาแก่นายจ้างผู้ยื่นคำขอกู้เป็นหนังสือภายในสิบห้าวันนับแต่วันที่คณะกรรมการมีมติข้อ๒๐ ก่อนการจ่ายเงินกู้ยืมให้แก่นายจ้างผู้กู้ให้กรมสวัสดิการและคุ้มครองแรงงานจัดทำสัญญากู้ยืมไว้เป็นหลักฐานตามแบบที่คณะกรรมการกำหนดให้อธิบดีหรือผู้ซึ่งอธิบดีมอบหมายลงนามในสัญญาในฐานะผู้ให้กู้และให้นายจ้างผู้กู้ลงนามในฐานะผู้กู้ข้อ๒๑ เมื่อพ้นกำหนดระยะเวลาการใช้คืนตามสัญญาหากนายจ้างผู้กู้ไม่ชำระหนี้ให้เสร็จสิ้นภายในกำหนดหกสิบวันนับแต่วันสิ้นสุดสัญญาให้ผู้ให้กู้บอกกล่าวเป็นหนังสือแก่นายจ้างผู้กู้ชำระเงินกู้พร้อมดอกเบี้ยและค่าปรับภายในสามสิบวันนับแต่วันที่ได้รับหนังสือบอกกล่าวเมื่อพ้นกำหนดนี้แล้วหากไม่ชำระหนี้ให้ผู้ให้กู้ดำเนินการตามกฎหมายเพื่อบังคับชำระหนี้ต่อไปส่วนที่ ๓เงินทดรองจ่าย ข้อ๒๒ การพิจารณาอนุมัติเงินทดรองจ่ายตามข้อ ๖(๖) ให้พิจารณาตามหลักเกณฑ์ ดังนี้(๑)สำเนาคำสั่งของอธิบดีหรือผู้ซึ่งอธิบดีมอบหมายให้ดำเนินการจัดการแก้ไขเพื่อให้เป็นไปตามคำสั่งของพนักงานตรวจความปลอดภัยตามมาตรา๓๗ แห่งพระราชบัญญัติ(๒)รายละเอียดค่าใช้จ่ายในการดำเนินการ เช่นแผนปรับปรุงแก้ไขสภาพความไม่ปลอดภัยระยะเวลาการดำเนินงาน(๓)อื่น ๆ ตามที่คณะกรรมการเห็นสมควรเมื่อคณะกรรมการมีมติให้แจ้งผลการพิจารณาแก่ผู้ยื่นคำขอเงินทดรองจ่ายเป็นหนังสือภายในสิบห้าวันนับแต่วันที่คณะกรรมการมีมติข้อ๒๓ ก่อนการจ่ายเงินทดรองจ่ายตามข้อ๒๒ ให้กรมสวัสดิการและคุ้มครองแรงงานจัดทำหลักฐานตามแบบที่คณะกรรมการกำหนดประกาศ ณ วันที่ ๒๗มิถุนายน พ.ศ. ๒๕๕๖อาทิตย์ อิสโมอธิบดีกรมสวัสดิการและคุ้มครองแรงงานประธานกรรมการบริหาร[เอกสารแนบท้าย]๑.คำขอเงินช่วยเหลือและเงินอุดหนุน / เงินกู้ยืม /เงินทดรองจ่ายจากกองทุนความปลอดภัย อาชีวอนามัย และสภาพแวดล้อมในการทำงาน(ดูข้อมูลจากภาพกฎหมาย)ปริยานุช/ผู้จัดทำ๓๐ กรกฎาคม ๒๕๕๖โชติกานต์/ผู้ตรวจ๑๓ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๘๘ ง/หน้า ๑๐/๒๕ กรกฎาคม ๒๕๕๖